CELEX: 32016R0534
Language: sl
Date: 2016-03-31 00:00:00
Title: Izvedbena uredba Komisije (EU) 2016/534 z dne 31. marca 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

6.4.2016   
               
               
                  SL
               
               
                  Uradni list Evropske unije
               
               
                  L 89/6
               
            IZVEDBENA UREDBA KOMISIJE (EU) 2016/534
      z dne 31. marca 2016
      o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura), ki je del Priloge I k navedeni uredbi.
               
            
                  (2)
               
               
                  Mlečni proizvodi iz poglavja 4 zajemajo mlečne permeate, ki so proizvodi iz mleka z visoko vsebnostjo laktoze, pridobljeni z odstranitvijo mlečne maščobe in mlečnih beljakovin iz mleka, sirotke, smetane in/ali sladkega pinjenca in/ali iz podobne surovine z ultrafiltracijo ali drugimi tehnikami predelave.
               
            
                  (3)
               
               
                  Glede uvrstitve permeatov iz sirotke in mleka pod tarifne podštevilke v okviru tarifne številke 0404 obstajajo različna mnenja. Zato je treba zaradi pravne varnosti pojasniti področje uporabe tarifnih podštevilk 0404 10 in 0404 90, ki se nanašata na te proizvode.
               
            
                  (4)
               
               
                  Med „permeatom iz sirotke“ in „permeatom iz mleka“ je mogoče razlikovati z ugotavljanjem prisotnosti oziroma odsotnosti snovi, povezanih s proizvodnjo sirotke. Zato je treba za razlikovanje med permeati iz sirotke in permeati iz mleka navedeno merilo uporabljati v povezavi z organoleptičnim merilom.
               
            
                  (5)
               
               
                  Tarifna podštevilka 0404 10 bi morala vključevati „permeat iz sirotke“, tj. proizvod z običajno rahlo kislim vonjem, pridobljen z ultrafiltracijo sirotke ali mešanice naravnih sestavin sirotke. Uvrstitev mlečnih permeatov pod navedeno tarifno podštevilko bi morala biti odvisna od prisotnosti snovi, povezanih s proizvodnjo sirotke (npr. mlečna kislina, laktati in glikomakropeptidi) v navedenem proizvodu.
               
            
                  (6)
               
               
                  Tarifna podštevilka 0404 90 bi morala vključevati „permeat iz mleka“, tj. proizvod, pridobljen z ultrafiltracijo mleka, običajno z vonjem po mleku. Uvrstitev mlečnih permeatov pod navedeno tarifno podštevilko bi morala biti odvisna od količinsko omejene prisotnosti ali odsotnosti snovi, povezanih s proizvodnjo sirotke v navedenem proizvodu.
               
            
                  (7)
               
               
                  Referenčna metoda za odkrivanje mlečne kisline in laktatov (metoda ISO 8069:2005) je določena v delu A Priloge I k Uredbi Komisije (ES) št. 273/2008 (2), referenčna metoda za ugotavljanje prisotnosti siriščne sirotke (tj. prisotnosti makropeptidov kazeina, kot so glikomakropeptidi) pa je določena v Prilogi XII k navedeni uredbi. Navedeni metodi bi bilo treba uporabiti tudi za pravilno uvrstitev proizvodov, ki jih zadeva ta uredba.
               
            
                  (8)
               
               
                  Poglavju 4 drugega dela kombinirane nomenklature bi bilo treba dodati nove dodatne opombe, da se zagotovi pravilna uvrstitev zadevnih proizvodov in enotna razlaga kombinirane nomenklature po vsej Uniji.
               
            
                  (9)
               
               
                  Zato bi bilo treba Uredbo (EGS) št. 2658/87 ustrezno spremeniti.
               
            
                  (10)
               
               
                  Odbor za carinski zakonik ni izdal mnenja v roku, ki ga je določil njegov predsednik –
               
            SPREJELA NASLEDNJO UREDBO:
      Člen 1
      V poglavju 4 drugega dela kombinirane nomenklature, določene v Prilogi I k Uredbi (EGS) št. 2658/87, se dodata naslednji dodatni opombi 3 in 4:
      
         
                     „3.
                  
                  
                     Mlečni proizvodi iz poglavja 4 zajemajo mlečne permeate, ki so mlečni proizvodi z visoko vsebnostjo laktoze, pridobljeni z odstranitvijo mlečne maščobe in mlečnih beljakovin iz mleka, sirotke, smetane in/ali sladkega pinjenca in/ali iz podobne surovine z ultrafiltracijo ali drugimi tehnikami predelave.
                  
               
                     4.
                  
                  
                     Za namene tarifnih podštevilk 0404 10 in 0404 90 se uporablja naslednje:
                     
                                  
                              
                              
                                 Med permeatom iz mleka in permeatom iz sirotke je mogoče analitično razlikovati na podlagi prisotnosti snovi (npr. mlečne kisline, laktatov in glikomakropeptidov), ki so povezane s proizvodnjo sirotke.
                              
                           
                                  
                              
                              
                                 Tarifna podštevilka 0404 10 zajema „permeat iz sirotke“, tj. proizvod z običajno rahlo kislim vonjem, pridobljen iz sirotke ali mešanice naravnih sestavin sirotke z ultrafiltracijo ali drugimi tehnikami predelave.
                              
                           
                                  
                              
                              
                                 Pogoj za uvrstitev permeatov iz sirotke v navedeno tarifno podštevilko je prisotnost snovi, povezanih s proizvodnjo sirotke (npr. mlečna kislina, laktati in glikomakropeptidi).
                              
                           
                                  
                              
                              
                                 Tarifna podštevilka 0404 90 zajema „permeat iz mleka“, tj. proizvod, ki ima običajno vonj po mleku in je pridobljen iz mleka z ultrafiltracijo ali drugimi tehnikami predelave. Pogoja za uvrstitev permeatov iz mleka v tarifno podštevilko 0404 90 sta količinsko omejena prisotnost ali odsotnost mlečne kisline in laktatov (največ 0,1 mas. % v permeatih iz mleka v obliki prahu ali največ 0,015 mas. % v permeatih iz mleka v tekoči obliki) ter odsotnost glikomakropeptidov.
                              
                           
                                  
                              
                              
                                 Za ugotavljanje prisotnosti laktatov se uporablja metoda po standardu ISO 8069:2005, za ugotavljanje prisotnosti siriščne sirotke (tj. prisotnosti makropeptidov kazeina, kot so glikomakropeptidi) pa metoda, določena v Prilogi XII k Uredbi Komisije (ES) št. 273/2008 (*).
                              
                           
               
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 31. marca 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 256, 7.9.1987, str. 1.
      
         (2)  Uredba Komisije (ES) št. 273/2008 z dne 5. marca 2008 o določitvi podrobnih pravil za izvajanje Uredbe Sveta (ES) št. 1255/1999 o analitskih metodah in ocenjevanju kakovosti mleka in mlečnih proizvodov (UL L 88, 29.3.2008, str. 1).